**(**nu produce efecte juridice)\*

**R O M Â N I A**

**JUDEŢUL MUREŞ Iniţiator**

**MUNICIPIUL TÂRGU MUREŞ PRIMAR,**

**Direcția Școli Soós Zóltan**

**Nr. 56772 /27.07.2022**

**REFERAT DE APROBARE**

**privind** **dezmembrarea imobilului situat pe str. Milcovului nr. 1-5 identificat în CF nr. 142154 Târgu Mureş, în suprafaţă de17890 mp și radierea dreptului de administrare a Liceului Tehnologic “Aurel Persu” din CF nr.142514 Târgu Mureș, respectiv CF nr. 142155 Târgu Mureș**

Ca urmare a admiterii cererii cu nr. 89589 din 26 octombrie 2021 şi a referatului de dezmembrare emis de către Oficiul de Cadastru şi Publicitate Imobiliară Mureş, imobilul situat pe str. Milcovului nr. 1-5 identificat în CF nr. 142154 Târgu Mureş, în suprafaţă de 17890 mp, a fost dezmembrat în imobilele:

* imobil identificat în CF nr. 142513 Târgu Mureş, în suprafaţă de 17042 mp;
* imobil identificat în CF nr. 142514 Târgu Mureş, în suprafaţă de 848 mp.

Conform art. 879 din Codul Civil*- Modificarea imobilului înscris în cartea funciară :*

*“(1) Imobilul înscris în cartea funciară se poate modifica prin alipiri, dacă mai multe imobile alăturate se unesc într-un singur imobil sau dacă se adaugă o parte dintr-un imobil la un alt imobil ori, după caz, se măreşte întinderea acestuia.*  (2*) De asemenea, imobilul înscris în cartea funciară se modifică şi prin dezlipiri, dacă se desparte o parte din imobil sau se micşorează întinderea acestuia.*

*(5) Operaţiunile de modificare a imobilului înscris în cartea funciară, prin alipiri sau dezlipiri, au caracter material şi nu implică niciun transfer de proprietate.”*

Înscrierea modificărilor intervenite ca urmare a alipirii/dezlipirii imobilelor se operează conform art.132 alin.(1) din Ordinul 700/2014 potrivit căruia „*Imobilul poate fi modificat prin alipiri sau dezlipiri. Aceste operaţiuni de modificare a imobilului au caracter material şi nu implică niciun transfer de proprietate. Modificările care intervin prin operaţiunile de alipire/dezlipire se fac pe baza unor documentaţii cadastrale recepţionate de biroul teritorial şi a consimţământului proprietarului sau al posesorului notat în cartea funciară, exprimat prin înscris în formă autentică sau, după caz, prin hotărâre judecătorească definitivă.”*

Întrucât pe suprafața de teren dezmambrată de 848 mp, apare înscris dreptul de administrare al Liceului Tehnologic „Aurel Persu” din Târgu Mureș, se impune odată cu efectuarea cuvenitelor mențiuni în cartea funciară si radierea dreptului de administrare asupra terenului de mai sus, întrucât în cursul anului 2021, Municipiul Târgu Mureș , împreună cu Compania națională de Investiții a demarat o serie de proiecte la nivelul Municipiului printre care și construcția unei noi creșe în Târgu Mureș, pe strada Milcovului.

În vederea ducerii la îndeplinire a acestui proiect, în anul 2021 s-au întocmit documentațiile cadastrale prin care imobilul situat în Târgu Mureș, str. Milcovului nr.1-5, aflat în administrarea Liceului Tehnologic „Aurel Persu” a fost dezmembrat, sens în care s-au întocmit noi cărți funciare în urma dezmembrării, iar dreptul de administrare apare înscris în fiecare nouă carte funciară.

Față de această situația și pentru continuarea în bune conditii a investitiei demarate de către Municipalitate, se impune radierea dreptului de administrare a unității de invățământ Liceul Tehnologic Aurel Persu, din noile cărți funciare rezultate în urma dezmembrării, imobilul respectiv aflându-se în proprietatea publică a Municipipiului Târgu Mureș.

Potrivit dispoziţiilor art.136 alin.4 din Constituţia României, bunurile proprietate publică sunt inalienabile. În condiţiile legii organice, ele pot fi date în administrare regiilor autonome ori instituţiilor

publice sau pot fi concesionate ori închiriate, de asemenea putând fi date în folosinţă gratuită

instituţiilor de utilitate publică.

Dreptul de folosinţă cu titlu gratuit este reglementat atât de noul Cod civil- ca unul din drepturile corespunzătoare proprietatii publice în cuprinsul art.861, art.874, precum şi în cadrul OUG nr.57/2019 privind Codul administrativ cu modificările şi completările ulterioare.

Chiar dacă prin protocolul încheiat la data de 12.06.2019 privind administrarea terenurilor şi clădirilor în care îşi desfăşoară activitatea unităţile de învăţământ preuniversitar de stat din Municipiul Târgu Mureş, încheiat între Liceul Tehnologic Aurel Persu şi Municipiul Târgu Mureş, imobilul respectiv a rămas în continuare în administrarea acestei unităţi de învăţământ, autoritatea publică locală- în calitate de titular al dreptului de proprietate poate revoca dreptul de administrare, în aceleaşi condiţii în care a fost acordat, cu atât mai mult cu cât în speță este vorba de o investitie benefică întregii colectivă locale.

Ca atare, Consiliul Local poate dispune prin hotărâre în conformitate cu dispozițiile art.874 Cod civil cu raportare la art.353 din OUG nr.57/2019 privind Codul Administrativ cu modificările şi completările ulterioare, retragerea dreptului de administrare a Liceului Tehnologic ”Aurel Persu” cu privire la corpurile de clădiri, situate administrativ în Târgu Mureş, str.Milcovului, nr.1-5, înscrise în CF nr.142155 Târgu Mureș nr. top.142155-C1,142155-C2, 142155-C3, 142155-C4, 142155-C5, 142155-C6 și respectiv CF nr.142514 Târgu Mureș.

Pe de altă parte, în conformitate cu dispozițiile art.869 Cod civil, la capitolul privitor la stingerea dreptului de administrare, se statuează că acesta încetează odată cu încetarea dreptului de proprietate publică asupra unui bun  **sau prin actul de revocare emis, în condițiile legii, dacă interesul public o impune, de organul care l-a constituit.** Așadar, dreptul de administrare nu este un drept perpetuu, iar art.869 cod civil prevede posibilitatea revocării acestui drept dacă interesul public o impune și mai mult decât atât, revocarea dreptului de administrare este un act unilateral, acesta nepresupunând acordul titularului dezmembramantului.

În conformitate cu dispozițiiile art.297 din OUG nr.57/2019 privind codul administrativ, darea în administrare sau revocarea unui atare drept cu privire la un imobil aparţinând domeniului public local poate fi făcută prin Hotărâre a Consiliului Local, care va avea şi dreptul de control cu privire la modul de exercitare a dreptului de folosinţă, întrucât, în conformitate cudispozitiile art.129 din OUG nr.57/2019 privind Codul Administrativ, Consiliul Local are iniţiativă şi hotărăşte, în condiţiile legii, în toate problemele de interes local, in conformitate cu alin.6 lit.b din acelasi text normativ *hotărăşte, vânzarea, darea în administrare, concesionarea, darea în folosinţă gratuiă a bunurilor* proprietate publică a a comunei orasului sau municipiului după caz.

Având în vedere cele mai sus expuse, supunem aprobării Consiliului local proiectul de hotărâre alăturat.

Anexăm: referatul de admitere OCP nr.89589/26.10.2021

* Copia protocolului din 12.06.2019
* Extras CF nr.142155 Târgu Mureș,
* Extras Cf nr.142154 Târgu Mureș
* Extras cf nr. 131.652 Târgu Mureș
* Documentația cadrastrala de dezmembrare

**Aviz favorabil al**

**Direcția Școli**

**Director executiv adj.**

**Ing. Horațiu Lobonț**

Întocmit,

c.j. M Decean

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art 129, art 139 OUG Codul administrativ**

(nu produce efecte juridice)\*

**R O M Â N I A Proiect**

**JUDEŢUL MUREŞ Iniţiator**

**CONSILIUL LOCAL MUNICIPAL TÂRGU MUREŞ PRIMAR**

**Soós Zóltán**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_ 2022**

**privind dezmembrarea imobilului situat pe str. Milcovului, nr.1-5 identificat în CF nr. 142154 Târgu Mureş, în suprafaţă de 17.890 mp și radierea dreptului de administrare a Liceului Tehnologic “Aurel Persu” din CF nr.142514 Târgu Mureș, respectiv CF nr.142155 Târgu Mureș**

***Consiliul local al municipiului Târgu Mureş, întrunit în şedinţă ordinară de lucru,***

**Având în vedere:**

a) Referatul de aprobare nr.56772 din 27.07.2022, iniţiat de Primar prin Direcția Școli, privind dezmembrarea imobilului situat pe str.Milcovului, nr.1-5 identificat în CF nr.142154 Târgu Mureş, în suprafaţă de17.890 mp și radierea dreptului de administrare a Liceului Tehnologic “Aurel Persu” din CF nr.142514 Târgu Mureș, respectiv CF nr. 142155 Târgu Mureș

b) Raportul Comisiilor de specialitate din cadrul Consiliului local al Municipiului Târgu Mureş

c) Raportul de specialitate al Direcţiei Juridice, Contencios Administrativ şi Administraţie Publică Locală,

**În conformitate cu prevederile**:

* Art.869, 879 alin.(1), alin.(2), alin.(5 ) din Codul Civil ;
* Art.301 din Cod Administrativ
* Art.132 alin.(1) din Ordinul 700/2014 privind aprobarea Regulamentului de avizare, recepție şi înscriere în evidenţele de cadastru şi carte funciară
* Art. 80-81 din Legea nr. 24/27.03.2000 privind normele de tehnică legislativă pentru elaborarea actelor normative;

**În temeiul** **prevederilor** art.129, alin.(1), alin.(2) lit.”c”, alin.(6) lit.”a”, respectiv alin.(7) lit.”a”, alin.(14), ale art.139, alin.(1), art.196, alin.(1), lit.”a” şi ale art.243, alin.(1), lit „a” din O.U.G. nr.57/2019 privind Codul Administrativ, cu modificările și completările ulterioare,

**H o t ă r ă ş t e:**

**Art.1** Se aprobă dezmembrarea imobilului situat pe str.Milcovului nr.1-5 Târgu Mureș, identificat în CF nr.142154 Târgu Mureş, în suprafaţă de 17.890 mp, în imobilele:

* imobil identificat în CF nr. 142513 Târgu Mureş, în suprafaţă de 17042 mp;
* imobil identificat în CF nr. 142514 Târgu Mureş, în suprafaţă de 848 mp.

**Art.2.** Se aprobă radierea din CF nr.142514 Târgu Mureș- în suprafață de 848 mp, respectiv CF nr.142155 Târgu Mureș - în suprafață de 5.888 mp, a dreptului de administrare înscris în favoarea Liceului Tehnologic “Aurel Persu” din Târgu Mureș.

**Art.3.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş, prin Serviciul Public Administraţia Domeniului Public și Direcției Școli.

**Art.4** În conformitate cu prevederile art.252, alin.(1), lit.”c” şi ale art.255 din O.U.G. nr. 57/2019 privind Codul Administrativ, precum şi ale art.3 alin.(1) din Legea nr.554/2004, privind contenciosului administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 5.** Prezenta hotărâre se comunică Serviciului Public Administraţia Domeniului Public și Direcției Școli.

**Viza de legalitate**

**Secretarul General al Municipiului Târgu Mureş Bâta Anca Voichița**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art 129, art 139 OUG Codul administrativ**